《四时白纻歌五首 其五 夜白纻》
清代·陈恭尹

天阶璧月霜始凝，玉绳西倚银汉横。杯疲客醉不自胜，佳人含汉烛下兴。

垂辉振彩四座惊，轩轩忽若朝霞升。人生快意不在他，高贤嘉会酒且多。

秦箫激越齐瑟和，日月逝矣如流波。永夜如年君弗歌，百年如夜将奈何。

作者简介：陈恭尹（1631 ～1700），字元孝，初号半峰，晚号独漉子，又号罗浮布衣，汉族，广东顺德县（今佛山顺德区）龙山乡人。著名抗清志士陈邦彦之子。清初诗人，与屈大均、梁佩兰同称岭南三大家。又工书法，时称清初广东第一隶书高手。有《独漉堂全集》，诗文各15卷，词1卷。